paragraph_text: Paul Stastny (slovački: Paul Šťastný; grad Quebec, Quebec, Kanada, 27. prosinca 1985.) je kanadsko-američki profesionalni hokejaš na ledu, slovačkog podrijetla, koji igra na poziciji centra. Trenutačno je član Colorado Avalanchea koji se natječe u NHL-u. Stastny je sin hokejaške legende Petera Štastnog koji je, zajedno sa svojom braćom Marianom i Antonom, bio udarna snaga Quebec Nordiquesa čiju je franšizu 1995. preuzeo upravo Avalanche.